**Ministru kabineta rīkojuma projekts** **„Par vienreizēju kompensāciju piešķiršanu sakarā ar traģēdiju Rīgā, Priedaines ielā 20”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par vienreizēju kompensāciju piešķiršanu sakarā ar traģēdiju Rīgā, Priedaines ielā 20” (turpmāk - rīkojuma projekts) sagatavots, lai piešķirtu vienreizēju kompensāciju izmaksu traģēdijā Rīgā, Priedaines ielā 20 cietušajiem un bojā gājušo tuviniekiem, pamatojoties uz Ministru kabineta 2013.gada 26.novembra sēdes lēmumu (protokols Nr.62 36.§, 3.punkts). |
| 2. | Pašreizējā situācija un problēmas | Š.g. 21.novembra vakarā Rīgā, Zolitūdē, Priedaines ielā 20 tirdzniecības centrā "Maxima" iebruka jumts. Vēlāk veikalā notika vēl divi iegruvumi. Notikuma vietā vairākas diennaktis strādāja liels skaits glābēju, mediķu un policistu. Atbilstoši Iekšlietu ministrijas sniegtajai informācijai traģēdijā gājuši bojā 54 personas (t.sk. 3 Iekšlietu ministrijas sistēmas amatpersonas ar speciālajām dienesta pakāpēm). Atbilstoši Veselības ministrijas š.g. 26.novembrī Ministru kabinetā sniegtajai informācijai kopumā slimnīcās palīdzība sniegta 39 cilvēkiem (t.sk. 12 Iekšlietu ministrijas sistēmas amatpersonām ar speciālajām dienesta pakāpēm), no kuriem 29 nogādāja Neatliekamās medicīniskās palīdzības dienests. Papildus tam, atbilstoši Iekšlietu ministrijas sniegtajai informācijai viena Iekšlietu ministrijas sistēmas amatpersona ar speciālo dienesta pakāpi iestājusies stacionārā 2013.gada 26.novembrī, bet viena amatpersona, kurai notikuma vietā tika sniegta neatliekamā medicīniskā palīdzība un kura turpināja veikt glābšanas darbus, atrodas darbnespējā no šā gada 23.novembra. Līdz ar to kopumā šobrīd ir identificētas 40 personas, kuras traģēdijas ietvaros ir saņēmušas neatliekamo medicīnisko palīdzību vai ievietotas stacionārā. Daļa pacientu vēl joprojām turpina saņemt veselības aprūpi slimnīcās.  Traģēdijā, kad Rīgā, Zolitūdē sagruva veikals "Maxima", vecākus zaudējuši 23 bērni, viens no viņiem palicis gan bez mātes, gan tēva. Traģēdijas sekas izpaužas gan 54 cilvēku nāvē, 40 cilvēku ievainošanā un 23 bērnu palikšanā bez viena vai abiem apgādniekiem, gan arī bojā gājušo un cietušo personu ģimenēm nodarītajā morālajā un emocionāli psiholoģiskajā kaitējumā, kas atstās neizdzēšamu negatīvu iespaidu uz visu dzīvi, jo tā rezultātā gūta nopietna psiho-emocionālā trauma (īpaši attiecas uz vecāku zaudējušiem 23 bērniem un citiem traģēdijas laikā bojā gājušo personu laulātiem un tuviem radiniekiem).  Satversmes 109.pants nosaka valsts pienākumu nodrošināt personu tiesības uz sociālo nodrošinājumu, kas ietver pienākumu sniegt palīdzību personām, kuras nokļuvušas īpašā situācijā. Savukārt Satversmes 110.pants nosaka valsts pienākumu sniegt palīdzību bērniem, kas palikuši bez vecāku gādības. Lai sniegtu traģēdijā cietušajām personām un bojā gājušo personu tuviniekiem valsts atbalstu, nepieciešams Ministru kabineta rīkojums, kurā būtu noteikts, kāda apjoma kompensācijas tiek piešķirtas. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz piešķirt vienreizēju kompensāciju traģēdijā Rīgā, Priedaines ielā 20:   1. cietušajai personai, kura ir saņēmusi neatliekamo medicīnisko palīdzību vai ievietota stacionārā,– 5 000 latu apmērā; 2. bojā gājušās personas laulātajam vai personai, kas realizē aizgādību par bojā gājušās personas nepilngadīgu bērnu, un lejupējiem radiniekiem (bērniem vai mazbērniem, ja bērnu nav), bet, ja lejupējo nav, tad tuvākās pakāpes augšupējiem radiniekiem (vecākiem vai vecvecākiem, ja vecāku nav),– 10 000 latu (14 230 euro) apmērā par katru bojā gājušo personu. Kompensāciju minētajām personām izmaksā vienādās daļās.   Minētā kompensācija attiecībā uz cietušajām personām ir attiecināma uz to personu loku, kuras traģēdijas ietvaros ir saņēmušas neatliekamo medicīnisko palīdzību vai ievietotas stacionārā.  Papildus tam, minētā kompensācija bojā gājušās personas tuviniekiem netiek piešķirta, ja bojā gājušo personu laulātajiem un lejupējiem, bet, ja lejupējo nav, tad tuvākās pakāpes augšupējiem radiniekiem, ir tiesības uz nelaimes gadījuma pabalstu vai pabalstu sakarā ar amatpersonas (darbinieka) bojāeju saskaņā ar normatīvajiem aktiem par valsts un pašvaldību institūciju amatpersonu un darbinieku sociālajām garantijām. Līdz ar to rīkojuma projekts neattiecas uz traģēdijā Rīgā, Priedaines ielā 20 gāja bojā gājušo Iekšlietu ministrijas sistēmas amatpersonu ar speciālajām dienesta pakāpēm tuviniekiem. Minēto personu tuvinieki saņems kompensācijas atbilstoši speciālajos normatīvajos aktos noteiktajai kārtībai un apmēriem.  Vienreizējas kompensācijas izmaksās Valsts sociālās apdrošināšanas aģentūra, kura iesniegumus par kompensācijas pieprasīšanu pieņems līdz 2014.gada 1.jūnijam. Ievērojot, ka kompensāciju izmaksa traģēdijā bojā gājušo personu tuviniekiem ir saistīta ar personu, kuras saņems kompensācijas, identitātes pārbaudi, un, lai pārliecinātos, ka visas tiesīgās personas ir iesniegušas iesniegumu, aģentūra tikai pēc 2014.gada 1.jūnija uzsāks iesniegumu izskatīšanu, un divu mēnešu laikā veiks izmaksu. Savukārt cietušās personas kompensāciju varēs saņemt viena mēneša laikā pēc iesnieguma iesniegšanas Valsts sociālās apdrošināšanas aģentūrā. |
| 5. | Projekta izstrādē iesaistītās institūcijas | Projekta izstrādē netika iesaistītas citas institūcijas. |
| 6. | Iemesli, kādēļ netika nodrošināta sabiedrības līdzdalība | Tā kā vienreizēju kompensāciju piešķiršana ir valsts atbalsta pasākums traģēdijā cietušajiem, kuru nepieciešams risināt steidzami, sabiedrības līdzdalību projekta izstrādē nebija iespējams nodrošināt. |
| 7. | Cita informācija | Nav. |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **III** **Tiesību akta projekta ietekme uz valsts budžetu un pašvaldību budžetiem** | | | | | | | | | | | |
|  | | | | | | | **(tūkst. latu)** | | | | |
| **Rādītāji** | | | **2013 (tūkst. latu)** | | | | Turpmākie trīs gadi | | | | |
| **2014** | | **2015** | | **2016** |
| Saskaņā ar valsts budžetu kārtējam gadam | Izmaiņas kārtējā gadā salīdzinot ar budžetu kārtējam gadam | | | Izmaiņas salīdzinot ar kārtējo (n) gadu | | Izmaiņas salīdzinot ar kārtējo (n) gadu | | Izmaiņas salīdzinot ar kārtējo (n) gadu |
| **1** | | | **2** | **3** | | | **4** | | **5** | | **6** |
| **1. Budžeta ieņēmumi:** | | | **0** | 0 | | | 0 | | 0 | | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi; | | | 0 | 0 | | | 0 | | 0 | | 0 |
| 1.2. valsts speciālais budžets | | | Projekts šo jomu neskar. | | | | | | | | |
| 1.3. pašvaldību budžets | | | Projekts šo jomu neskar. | | | | | | | | |
| **2. Budžeta izdevumi:** | | | **0** | **+200,0** | | | + 510,0 | |  | |  |
| 2.1. valsts pamatbudžets | | | 0 | +200,0 | | | + 510,0 | |  | |  |
| 2.2. valsts speciālais budžets | | | Projekts šo jomu neskar. | | | | | | | | |
| 2.3. pašvaldību budžets | | | Projekts šo jomu neskar. | | | | | | | | |
| **3. Finansiālā ietekme:** | | |  | **-200,0** | | | - 510,0 | |  | |  |
| 3.1. valsts pamatbudžets; | | |  | -200,0 | | | - 510,0 | |  | |  |
| 3.2. speciālais budžets; | | | Projekts šo jomu neskar. | | | | | | | | |
| 3.3. pašvaldību budžets | | | Projekts šo jomu neskar. | | | | | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | | X | 200,0 | | 510,0 | |  | |  | |
| 5. Precizēta finansiālā ietekme: | | |  |  | |  | |  | |  | |
| 5.1. valsts pamatbudžets; | | |  |  | |  | |  | |  | |
| 5.2. speciālais budžets; | | |  | Projekts šo jomu neskar. | | | | | | | |
| 5.3. pašvaldību budžets | | |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | | Rīkojuma projekts paredz piešķirt Labklājības ministrijai 2013.gadā un 2014.gadā no 74.resora „Gadskārtēja valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem” papildus finansējumu 710 046 latu (Pārējie valsts pabalsti un kompensācijas EKK 6239) Sociālās apdrošināšanas valsts aģentūrai, **lai izmaksātu vienreizēju kompensāciju traģēdijā Rīgā, Priedaines ielā 20 cietušajiem**, t.sk.;   * **2013.gadā - 200 000 latu** apmērā **–** kopumā kompensācijas tiks nodrošinātas 40 traģēdijā cietušajām personām, paredzot kompensācijas apmēru 5 000 latu (5 000 Ls/0.702804 =7 114.40 euro jeb 7 115 euro) katrai personai. * **2014.gadā - 510 046 latu jeb 725 730 euro** apmērā bojā gājušo personu tuviniekiem – 10 000 latu (jeb 14 230 euro) kompensāciju par 51 personu. 10 000 Ls/0,702804=14 228.72 euro jeb 14 230 euro \* 51 persona= 725 730 euro. Lai nodrošinātu kompensācijas izmaksu bojā gājušo tuviniekiem, veikta matemātiskās konvertācijas rezultātā iegūtā kompensācijas apmēra noapaļošana līdz tuvākajai desmitdaļai. Minētā pieeja nodrošinās labvēlīgākus nosacījumus kompensācijas saņēmējam, neradot būtisku ietekmi uz valsts budžetu, kā arī nodrošinās kompensācijas apmēra vienkāršāku administrēšanu. | | | | | | | | |
| 6.1. Detalizēts ieņēmumu aprēķins; | | | Nav attiecināms. | | | | | | | | |
| 6.2. Detalizēts izdevumu aprēķins | | | Nav attiecināms. | | | | | | | | |
| 7. Cita informācija | | | Traģēdijā cietušo personu un bojā gājušo personu tuviniekiem izmaksātajām kompensācijām netiek piemēroti normatīvajos aktos noteiktie nodokļi.  Tā kā projektā paredzēts, ka Valsts sociālās apdrošināšanas aģentūra iesniegumu par kompensācijas pieprasīšanu pieņems līdz 2014.gada 1.jūlijam un trīs mēnešu laikā pieņems lēmumu par kompensācijas izmaksu, projektam ir ietekme uz 2014.gada budžetu. Tiek prognozēts, ka visas cietušas personas kompensācijas saņems šogad. Tomēr ievērojot, ka atsevišķas cietušās personas vēl atrodas stacionārā un tām būs nepieciešama ilgstoša ārstēšana, pastāv iespēja, ka ne visām cietušajām personām būs iespēja veselības stāvokļa dēļ pieteikties kompensāciju izmaksai 2013.gadā. Gadījumā, ja visas cietušās personas šogad neiesniegs pieteikumus kompensācijas izmaksai, Valsts sociālās apdrošināšanas aģentūra kompensāciju izmaksu veiks no 2014.gadā papildus piešķirtā finansējuma, nepieciešamības gadījumā sagatavojot papildus finansējuma pieprasījumu no 74.resora „Gadskārtēja valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”, lai nodrošinātu traģēdijā cietušajām personām un bojā gājušās personas laulātajam vai personai, kas realizē aizgādību par bojā gājušās personas nepilngadīgu bērnu, un lejupējiem radiniekiem (bērniem vai mazbērniem, ja bērnu nav), bet, ja lejupējo nav, tad tuvākās pakāpes augšupējiem radiniekiem (vecākiem vai vecvecākiem, ja vecāku nav) kompensācijas izmaksas pilnā apmērā. | | | | | | | | |
| **VII Tiesību akta projekta izpildes nodrošināšana un tās ietekme uz institūcijām** | | | | | | | | | | | |
| 1. | Projekta izpildē iesaistītās institūcijas | | | Projekta izpildi nodrošinās Valsts sociālās apdrošināšanas aģentūra, pamatojoties uz kompetento institūciju sniegto informāciju par cietušajām un bojā gājušajām personām. | | | | | | | |
| 2. | Projekta izpildes ietekme uz pārvaldes funkcijām | | | Valsts sociālās apdrošināšanas aģentūra projekta īstenošanu nodrošinās deleģētā uzdevuma ietvaros. | | | | | | | |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide. | | | Jaunas institūcijas nav nepieciešams izveidot. | | | | | | | |
| 4. | Projekta izpildes ietekme uz pārvaldes institucionālo struktūru.  Esošo institūciju likvidācija. | | | Nav plānota esošu institūciju likvidācija*.* | | | | | | | |
| 5. | Projekta izpildes ietekme uz pārvaldes institucionālo struktūru.  Esošo institūciju reorganizācija. | | | Pārvaldes institucionālajā struktūrā izmaiņas nav paredzētas, un reorganizācija netiek plānota. | | | | | | | |
| 6. | Cita informācija | | | Nav. | | | | | | | |

*Anotācijas II, IV, V un VI sadaļā minētos jautājumus rīkojuma projekts neskar.*

Labklājības ministre I.Viņķele

03.12.2013 10:50

1 405

I.Kārkliņa, 67021664, [Indra.Karklina@lm.gov.lv](mailto:Indra.Karklina@lm.gov.lv)